Põhja-Transilvaania

Põhja-Transilvaania (rumeenia Transilvania de Nord, ungari Észak-Erdély, saksa Nordsiebenbürgen) on ajalooline piirkond tänapäeva Rumeenia põhjaosas, pindalaga umbes  43 591 km2.

See ala hõlmab osi ajaloolistest piirkondadest nagu Krisaania, Marmaatia ja Transilvaania. Kuni 1918. aastani (ametlikult 1920. aastani) kuulus piirkond Austria-Ungari koosseisus Ungarile. Trianoni rahulepinguga anti see ala 1920. aastal Rumeeniale.

Teise Viini arbitraaži tulemusel andsid Saksamaa ja Itaalia surve all 30. augustil 1940 Põhja-Transilvaania ajutiselt tagasi Ungarile. 

1944. aastal vallutasid ala Rumeenia ja Nõukogude Liidu väed. 1947. aasta Pariisi rahulepingu alusel kinnitati Põhja-Transilvaania kuuluvus Rumeeniale, mille koosseisu see kuulub tänapäevani.

Kategooria:Transilvaania 
Kategooria:Transilvaania ajalugu
Kategooria:Ungari ajalugu
Kategooria:Rumeenia ajalugu
Kategooria:Euroopa ajaloolised piirkonnad
Kategooria:Ungari Teises maailmasõjas